Iliz Itron Varia ar C'hloastr-Plourin

Iliz Itron Varia ar C'hloastr-Plourin a zoug war ar c’hloc’hdi skoedoù Abaded kozh ar Releg. E gwirionez, a-raok 1789, e oant mistri war iliz ar C’hloastr. Ouzhpenn tour an iliz hag a zo dedennus, menegomp c’hoazh : ar c’halvar savet war ar blasenn ; delwennoù kozh ha dreist holl hini Santez Anna, marteze eus ar XVvet kantved ; 13 livadur eus ar C’hrist hag an ebestel e traoñ an iliz. War unan eus ar c’hleier e weler ar gerioù-mañ : « er bloavezh 1769, an Aotrou Fañch TAUPENOT, graet gantañ e studioù er Sorbonne, Priol abati ar Releg. Aotrou Youenn L’OUAN ha Dimezell Soaz Perrine FUORCE, o deus roet din an anv : (?) ».